যে ভূমিতে মানসিক বিকারগ্রস্ত বড় জ্যাঠা বা বড় আব্বা নামধারী কুলাঙ্গাররা ৫ বছর বয়সী এক শিশুকে গাল, গলা, হাত ও পায়ে ধারালো অস্ত্র দিয়ে আঘাত করতে পারে; শরীর কামড়ে দিতে পারে; ঊরুতে সিগারেটের ছ্যাঁকা দিতে পারে; শেষে ধর্ষণে ক্ষত-বিক্ষত করে মানবজীবনকে নি:শেষ করে দিতে পারে; সেই ভূমি আমার না। আমার মানব জন্ম; পুরুষ জন্ম সর্বাংশে বৃথা। বেঁচে থাকবার কোনো অধিকার নেই আমার। বিচারহীনতার যে সংস্কৃতিকে বাড়তে বাড়তে ফ্রাঙ্কেনস্টাইন করে তুলছি আমরা, সেই দানব আমাদের মায়েদের-মেয়েদের ছিঁড়েখুঁড়ে খাচ্ছে। রাষ্ট্র নির্বিকার বলে; নির্বোধ বলে; অসার অনুভূতিপ্রবণ বলে; এই আমি আমাকে অভিশাপ দিচ্ছি; আমার আত্মমৃত্যু কামনা করছি! মানুষ হিসেবে মুখ দেখানোটা আমার চরম ও পরম পাপ!